ฟองสบู่อสังหาฯ
แม้จะมีความกังวลต่อความร้อนแรงในภาคอสังหาริมทรัพย์ว่าอาจจะก่อภาวะฟองสบู่ เพราะโครงการที่อยู่อาศัย ไม่ว่าบ้านเดี่ยว ทาวน์เฮาส์ หรือคอนโดมิเนียม ผุดขึ้นเป็นดอกเห็ดในช่วงที่ผ่านมา โดยเฉพาะตามแนวรถไฟฟ้า ขณะที่การขยายตัวของสินเชื่อก็ขยายตัวสูงขึ้นอย่างต่อเนื่อง
29 ต.ค. 2565

แม้จะมีความกังวลต่อความร้อนแรงในภาคอสังหาริมทรัพย์ว่าอาจจะก่อภาวะฟองสบู่ เพราะโครงการที่อยู่อาศัย ไม่ว่าบ้านเดี่ยว ทาวน์เฮาส์ หรือคอนโดมิเนียม ผุดขึ้นเป็นดอกเห็ดในช่วงที่ผ่านมา โดยเฉพาะตามแนวรถไฟฟ้า ขณะที่การขยายตัวของสินเชื่อก็ขยายตัวสูงขึ้นอย่างต่อเนื่อง
แต่ธนาคารแห่งประเทศไทยยืนยันมาแล้วว่า ยังไม่เกิดฟองสบู่
ทั้งนี้ หากดูจากยอดคงค้างสินเชื่อบุคคลหรือสินเชื่อรายย่อยที่ขอกู้ เพื่อซื้ออสังหาริมทรัพย์กับสถาบันการเงินก็จะเห็นว่ายังคุมได้
สินเชื่ออสังหาริมทรัพย์ในเดือน มี.ค. พบว่า ยอดคงค้างอยู่ที่ 1.37 ล้านล้านบาท คิดเป็นการขยายตัว 12.4% เมื่อเทียบกับระยะเดียวกันปีก่อน ซึ่งขยายตัวใกล้เคียงกับเดือนก่อน 
ขณะที่ยอดคงค้างสินเชื่อผู้ประกอบการอสังหาริมทรัพย์ ซึ่งขอกู้กับสถาบันการเงินมีทั้งสิ้น 5.02 แสนล้านบาท ขยายตัว 14% 
การขยายตัวในระดับดังกล่าวถือว่าใกล้เคียงกับการขยายตัวของสินเชื่อรวมที่โต 13.14%